ming030890/wiki-yue-high-quality huggingface dataset:
珍惜群組

珍惜群組係香港激進親共派組織，群組自稱「愛國愛港」，反對香港獨立，同埋聲稱支持維護香港法紀。群組多次通過社交網站號召唔同人士參與支持香港政府施政嘅集會活動，但佢哋嘅活動入面，參加者不時襲擊記者同唔支持佢哋嘅人，甚至提出「千刀萬剮」嘅死亡恐嚇，引起衝突場面。

政治立場
珍惜群組喺2017年香港行政長官選舉入面支持林鄭月娥，又喺香港主權移交20周年紀念日向香港市民派發中國國旗同埋香港區旗，仲支持喺高鐵香港段西九龍站落實當時引起一啲憲法爭議嘅「一地兩檢」。
另外，佢哋亦高度支持香港警察，喺香港逃犯條例爭議期間，亦曾經安排獻花畀警察支持佢哋嘅活動，被問及一啲警員涉嫌犯案嘅事件時，佢哋反而會批評啲人「逐樣逐樣執」，只係強調佢哋做嘢好辛苦。
佢哋對於六四事件亦採取否認態度，曾經多次喺支聯會維園六四晚會嘅期間，喺附近擺檔話當年冇屠城。

發起活動同埋有關爭議
佢哋嘅活動，一般針對港獨言論，香港非建制派人物言行，同埋香港大專院校學生就香港社會問題發聲表達意見嘅行動，又曾批評大學生為黑社會，甚至要求將學生「千刀萬剮」。但佢哋嘅行為同表達方式，特別係暴力對待記者同唔支持佢哋嘅人士，亦經常被批評。

斜對香港非建制派議員及政治人物
2018年11月11號，有民間組織發起「光復東涌」，珍惜群組特意發起「本是同根生」嘅反對挑釁活動，結果引起東涌居民不滿。嗰陣，珍惜群組成員展示示威橫額，並對光復行動參加者進行挑釁，引發罵戰同埋製造混亂。有受訪居民亦批評珍惜群組支持內地遊客的立場，指內地遊客事實上無帶動東涌經濟，只係到東薈城，東堤灣畔對出空地同埋東堤灣畔樓下嘅花槽食八寶粥、亂拋垃圾，非常影響市容，破壞原本寧靜嘅東涌。另外，「珍惜群組」嘅成員腳踢《經濟日報》嘅記者，大叫佢哋係死民族走狗。

針對香港大專院校學生
2015年7月31號，佢哋連同另一組織「和平論壇」到香港大學示威，指納稅人有權要求政府唔再資助搞事嘅學生。佢哋亦因為唔滿意校長馬斐森未有譴責衝入校委會會議嘅學生，而要求馬斐森辭職。不過，有關示威劃額出現咗唔少錯字，例如將馬斐森個名寫成「馬婓深」，將禁錮寫成「禁固」。
2017年9月29號，珍惜群組喺嶺南大學校門聲援發表「殺無赦」言論嘅激進親中派議員何君堯，又呈交請願信，話見到啲學生行為，要將佢哋千刀萬剮，先可以洩市民心頭恨，殺無赦，先能夠回復社會安寧，又希望學校管理層行出來做勇敢嘅何君堯，撥亂反正。
2018年1月，香港浸會大學兩名學生劉子頎同埋陳樂行抗議普通話豁免試機制欠透明，「佔領」校內語文中心，而遭校方暫時停課。有約300名師生參校內遊行集會同聲援兩名學生，譴責校方無理處分學生，要求撤回停課決定。珍惜群組就有10名成員到校園踩場搗亂，話學生係「黑社會」，一度同集會學生互相指罵，需由保安調停。

喺元朗襲擊事件嘅參與同對民主派嘅誹謗
2020年1月12號，珍惜群組連同中華傳統文化交流會等組織發起遊行到元朗警署，指控於2019年7月21號元朗襲擊事件中被白衣人襲擊嘅林卓廷係罪魁禍首，又拉起寫上「無林卓廷帶暴徒入元朗就沒7·21」嘅橫額，要求警方拘捕同嚴懲佢，又讚揚當晚發起襲擊嘅白衫人減輕警察工作量。林卓廷指有關佢係「罪魁禍首」言論「得啖笑」，批評有人有組織抹黑同埋散播謊言。佢又話，自己感到極為荒謬，認為有關人士係企圖扭曲「警黑合作」嘅事實。期間有《明報》記者被珍惜群組嘅示威者推撞腳踢同強行扯開記者面罩，明報編輯部其後譴責呢啲野蠻行為，呼籲各方尊重採訪自由。
不過，去到2021年6月，法庭就判咗當時襲擊林卓廷同唔少其他乘客嘅白衣人罪名成立，明顯同珍惜群組嘅宣稱相反。另外，去到2021年7月，召集人李璧而亦被揭發，喺事前曾經喺元朗帶頭同白衣人遊行。

針對記者協會同傳媒
佢哋對於一啲報導未有偏向親中派嘅傳媒或相關組織，都會採取唔友善嘅態度。佢哋除咗會喺活動現場襲擊記者之外，有時媒體同相關機構嘅總部亦會成為佢哋嘅示威活動地點。
2019年7月16號，珍惜群組到香港記者協會會址請願，指責記協濫權同立場偏頗，又不滿記協多次批評警方阻礙採訪，話記協顛倒是非，係黑記者。召集人李璧而又點名批評《明報》同埋《蘋果日報》，批評記協亂發記者證，又讚揚無綫新聞「走位好」。
另外，香港政府因應武漢肺炎疫情問題，有時會進行突發封區，而被封人士期間嘅膳食安排，有時會被大眾關注。珍惜群組喺2021年1月，曾經去咗香港電台總部，批評港台喺佐敦「受限區域」有關罐頭物資嘅報道抹黑同誤導，批評佢哋無解僱失德記者同做好官媒本分。

對珍惜群組嘅批評
珍惜群組受到嘅批評，除咗來自被襲擊記者所屬嘅媒體（《明報》同《經濟日報》）同埋元朗襲擊事件入面被珍惜群組批評嘅林卓廷外，時事評論員黃世澤亦指佢哋藐視法庭，形容佢哋係恐怖份子。黃世澤又質疑，佢哋嘅行動得到警方嘅保護，甚至有時被襲擊嘅人士反而會被警方拘捕。
珍珠

珍珠（粵拼：zan1 zyu1），又寫真珠，係軟體動物整出嚟嘅珠，通常係白色，珠寶個「珠」就係指珍珠，係首飾其中一種主要材料。
維基同享有多媒體嘅嘢：Pearls
珍寶珠

珍寶珠（Chupa Chups）係種波板糖，但係粒糖做到個波咁。佢來自巴塞隆拿，1958年創立。珍寶珠用一條幼膠筒插住，再用膠紙包實，睇落似支咪。

名
珍寶珠西班牙名，Chupa Chups，來自西班牙文動字 chupar，即係啜咁解。
珍寶王國

珍寶王國（Jumbo Kingdom）係香港兩隻畫舫酒樓統稱，分別係珍寶海鮮舫（Jumbo Floating Restaurant）同太白海鮮舫（Tai Pak Floating Restaurant），以前重有海角皇宮（Sea Palace Floating Restaurant）。佢哋泊響香港仔東南面、深灣對出海面，係香港其中一個出名食海鮮嘅地方。依家係新濠國際嘅成員之一。
珍寶海鮮舫自2020年3月3號停業，同年11月施政報告入面講到業主肯將海鮮舫免費捐畀海洋公園配合「躍動港島南」旅遊項目，但2021年底海洋公園以搵唔到第三方幫手營運做理由唔接受捐贈。業主喺2022年5月以泊位牌照就快到期需要安排檢查維修做理由，計劃6月拖離香港，雖然坊間有聲音要求政府介入保留，但政府認為無噉嘅需要，業主最終喺6月14號安排拖走。到6月20號，業主公佈珍寶海鮮舫已經喺6月19號喺西沙群島一帶嘅南海海域因為遇到風浪而出事——所公開嘅消息模糊甚至可能涉及誤導，外界普遍相信佢指架嘢已經沉入千米深嘅海底。後嚟香港海事處澄清，話其實只係半浮半沉。船主跟住話想揾人去現場鑿爛，整到佢完全沉沒。事件令公眾質疑船主冇誠信。
太白海鮮舫雖然都一樣停業，但依然停泊喺原位。

濕碎事
荷蘭阿姆斯特丹海上皇宮（Sea Palace）都係照住珍寶王國嚟起。
班祖琴

班祖琴（banjo）係種弦樂器，由非裔美國人喺18世紀發明。前身係一種西非弦樂器:5:03。
班納山

班納山（Bennet's Hill），係香港嘅山，海拔高214米，喺南區，附近範圍劃咗入香港仔郊野公園。
班考遺址

班考遺址係泰國一個新石器時代遺址，代表得到泰國Tha Chin江到馬來半島啲新石器時代遺存嘅，啲遺存係以空三足斝作爲特徵，並可能戥石峽文化有拏褦。班考遺址可能反映到歷史上南亞語種禾人羣跟西南或者華南遷移到東南亞大陸一路到馬來半島嘅。
班詩蘭省

班詩蘭省（粵音：baan1 si1 laan4 saang2，菲律賓話：Pangasinan），係喺菲律賓伊羅戈嘅一個省，面積夾埋5368.82平方公里，家陣約莫有2,645,395人喺呢度住緊。
班農

班農（英文：Steve Bannon，1953年11月27號—），係美國政治人，曾經幫當勞侵做美國總統顧問。
班蘭

地不佬，有時叫做班蘭-地不佬，係馬來西亞新山北部嘅一個區域。
禾萊艾環礁

禾萊艾環礁係南太平洋密克羅尼西亞聯邦加路連群島一個環礁，面積4.5平方公里。
禾蘇勒

禾蘇勒（Vesoul）係法國一座市鎮，喺布爾岡－法蘭琪－康堤嘅上索恩，人口約莫1.5萬。
禾花雀

禾花雀，又叫禾雀，係鵐屬嘅一種雀，亦係種候鳥，平日鍾意響農田生活，食穀維生。
響華南地區，禾花雀係種野味，好多時都會捉佢煲湯或者燒香佢食。
禾路雲客埠

禾路雲客埠（英文：Welwyn Hatfield）係英國一個非都市區，屬於赫福郡，人口約119,000。
禾蟲

禾蟲，係沙蠶科嘅一種昆蟲，形似百足，生活響水稻田嘅泥入面，食腐爛稻根維生。
廣府人亦會食禾蟲，最常見煮法係學缽仔焗魚腸咁，整「缽仔焗禾蟲」。清朝文學家李調元喺佢嘅著作南越筆記記載：「網取之，得醋則白漿自出。以白米泔濾過，蒸為膏，甘美益人。蓋得稻之精華者也。」
禾輋

禾輋（英文：Wo Che）係香港新界沙田區一笪地方，喺沙田市中心北面、火炭南面，舊時主要有上禾輋同下禾輋兩條村，後尾政府發展沙田新市鎮，禾輋對出嘅填海區起咗禾輋邨，「禾輋」個地名好多時都指禾輋邨嗰頭。「禾輋」個名係解做種禾嘅輋地（梯田）。
禾輋邨

禾輋邨係香港嘅一條公共屋邨，喺新界沙田德厚街3號，一共有13座樓，1977年入伙。
琉球國

琉球國（lau4 kau4 gwok3，喺琉球語入面叫做琉球國，拉丁譯音Rūchū kuku）係琉球史上第一尚氏王朝同埋第二尚氏王朝呢兩個朝代嘅統稱同佢哋嘅國號，佢亦都係早期三山時代同山南、中山、山北三個王國嘅對外自稱，1429年已經存在。
古琉球國嘅地理位置喺台灣同埋九州之間，主要係琉球群島一帶，首都首里。佢曾經同中國嘅明、清兩朝朝貢。喺薩摩藩入侵呢個國家之後，佢亦都同日本嘅薩摩藩同江户幕府朝貢。古琉球國曾經受到諸島外部勢力（元朝）嘅好多次入侵，特別係1609年（明朝萬曆三十七年，日本慶長十四年）薩摩藩入侵之後，薩摩藩就控制同干涉琉球國嘅內政。琉球國因為佢咁特殊嘅地理位置而成為東北亞同東南亞之間嘅貿易中轉站，貿易好發達，又叫「萬國津梁」。
1871年日本喺全國實施廢藩置縣，琉球國俾人當做令制國，被編入鹿兒島縣。1872年琉球國俾人改做琉球藩。1879年3月11號嘅第二次琉球處分，琉球藩俾人廢除，編入鹿兒島縣，同年日本又設沖繩縣。自此，日本同琉球合併，琉球從此被分為沖繩縣同鹿兒島縣。
琉球嶼

琉球嶼，俗稱小琉球，係中華民國屏東縣東港鎮西南方的嘅珊瑚礁島嶼。全島面積 6.802 km2。宜家全境都由屏東縣琉球鄉管轄，亦納入大鵬灣國家風景區範圍之內。
琉球王國嘅城堡同關連遺產群

琉球王國嘅城堡同關連遺產群係個喺日本嘅世界遺產，登錄喺聯合國教科文組織嘅世界遺產名錄。
琉森

琉森（德文：Luzern）係瑞士琉森州首府，瑞士第七大城，人口8.1萬。
琉森響1798年到1803年做過瑞士首都。
琉森州

琉森州係瑞士一行政州域，全州面積1,494平方公里，人口40萬，州府琉森。
琉球

琉球（粵拼：Lau4 Kau4），現代通常係指琉球群島（粵拼：Lau4 Kau4 Kwan4 Dou2），係西太平洋嘅群島，響台灣北面、九州南面。舊時琉球係由獨立國琉球國管，同中國關係密切，但琉球國響1879年正式畀日本吞併，改設沖繩縣。
琉球文

琉球文（粵音：lau4 kau4 man*2，琉球文：ルーチューグチRūchūguchi），沖繩人有陣時會嗌做「島話」（琉球文：島言葉），屬於日琉語系，係一柞分布喺琉球群島（舊時嘅琉球王國，而家嘅沖繩縣同埋鹿兒島縣奄美群島）嘅本土語言嘅統稱。
呢一柞語言喺中世紀（日本平安時代之前）就經已由日文度分化咗出嚟，所以而家佢哋同日文都有幾大分別，係唔可以攞嚟互相溝通嘅，甚至琉球文自己圍內呢一柞語言，都唔可以互通，亦因為噉，佢哋喺語言學上嚟講係唔同嘅語言，但係日本政府因為某啲政治原因夾硬話佢哋淨係方言嚟。由於琉球文係由中古日文分化出嚟嘅，一啲學過下古日文嘅人可能會聽得明啲哚琉球文。

而家嘅使用情況
正正因為日本政府二十世紀喺琉球群島實行嘅語言同化政策，而家冚唪唥琉球文都經已畀聯合國教科文組織列入瀕危語言，亦即係話後生一代喺日常生活基本經已轉嗮講標準日文，琉球文講得唔鹹唔淡。其中嘅與那國文同埋八重山文情況最嚴重，分別得番四百同埋四萬零人識講，預計喺幾廿年入面會滅絕𠻹。更加弊家伙嘅係，而家嘅後生多數用緊一種叫做「沖繩日文」嘅日文方言，佢同琉球文有好大分別，因為佢嘅文法同埋用語基本都係日文嚟，淨係夾雜咗一啲琉球文單詞喺入面，噉樣反而攪到本身嘅琉球文語言結構大量噉畀日文影響。
琉球族

琉球族（粵拼：lau4 kau4 zuk6，琉球文：琉球民族／ルーチュー ミンズク Rūchū minzuku ?；日文：琉球民族／りゅうきゅうみんぞく Ryūkyū minzoku ?）係琉球群島嘅土著民族，主要集中喺（沖繩群島、先島群島同奄美群島），分別稱為沖繩人、先島人同奄美人，係依家日本第二大民族。海外人士又叫佢哋做沖繩人（うちなーんちゅー）。
由於琉球群島喺近代由獨立嘅民族國家捱處分成爲日本嘅一部份，因而有強調出身地嘅「沖繩人」、「先島人」、「奄美人」，但喺意義上唔完全等同於血統同文化論嘅「琉球族」，一個講地點上，另一個講文化上，兩者唔可能畫上等號。
另外，依家日本嘅國勢調查中，都冇「琉球人」或者「琉球民族」之類嘅統計項目，大小種族都統稱為日本民族。另外，日本嘅沖繩縣民籍貫有好多，居住喺嗰度唔等同於所謂「琉球人」或者「琉球民族」，所以憑依家嘅狀況冇辦法精確噉定義到或者計出數目之類。而歷史上所講嘅琉球族主要分佈喺琉球群島（包括依家嘅沖繩縣同鹿兒島縣嘅奄美群島），另有部分人生活喺日本本土、臺灣群島以及其他海外地區（譬如夏威夷）。

語言
内文：琉球話
琉球族嘅原生語言係琉球話，如今有啲琉球族人經已唔識講琉球話。今日通用啲嘅語言係日本話或者沖繩辯（沖繩式日本語）。2009年開始，六種琉球話經已列入UNESCO套世界瀕危語言地圖集，因爲啲話可能會在21世紀中葉（2050 年）消失。
琉球大學

琉球大學（日文：琉球大学／りゅうきゅうだいがく）係喺日本沖繩縣中頭郡西原町嘅國立大學，1950年創校。
珠海金灣機場

珠海金灣機場（粵音：zyu1 hoi2 gam1 waan1 gei1 coeng4）係喺中國廣東嘅一個機場，喺1995年嗰陣起好兼且開放畀人用嚟搭飛機。
珠爾多河

珠爾多河（粵拼：zyu1 ji5 do1 ho4；滿文：ᠵᡠᡵᡠᡩᠣᡤᠣᠨᠪᡳᡵᠠ，穆麟德：Juru Dogon Bira，義「孖埗」；普通話拼音：Zhū'ěrduō Hé；中國朝鮮文：주이다 하／珠爾多河 Juida Ha），係位於中國東北吉林嘅河，全域喺延邊朝鮮族自治州嘅敦化市。

地理
珠爾多河發源喺額穆北部嘅老爺嶺南麓，嗰度埋近吉林同黑龍江嘅省界，係張廣才嶺嘅西南部，越過山就係黑龍江省嘅海林同五常。條河先係向西南，然後轉東南，再向南偏西，喺珠爾多河村南邊匯入右岸嘅意氣松河，然後轉向東南，喺額穆鎮墟嘅南邊匯入左岸嘅額穆索河，又喺東南部匯入右岸嘅威虎河，然後東偏南噉流到丹北村嘅西北面，喺嗰度南流注入牡丹江，河口喺黑石鄉嘅丹南村西部；佢係牡丹江嘅左岸支流。
條河長105公里，又話係長80.1公里，流域面積1750平方公里，平均比降3%，年均流量8.08億立方米，按每秒計嘅流量有25.62立方米。
珠爾多河嘅流域多數係黃泥河國家級自然保護區，保存住完整嘅原生植被、以及豐富嘅生物羣落。清代時，吉林貢納畀清室嘅貢品多數由呢度額穆索羅嘅打牲烏拉採集。除咗自然保護區，條河嘅下游臨近河口一帶嘅平原如今都開拓成耕地。

名
呢度係牡丹江流域嘅一部分，個流域作爲滿洲族嘅祖地，好多地名其實係滿文名。珠爾多河嘅滿文全名叫ᠵᡠᡵᡠᡩᠣᡤᠣᠨᠪᡳᡵᠠ（Juru Dogon Bira），ᠵᡠᡵᡠ（juru）意思係「雙」，ᡩᠣᡤᠣᠨ（dogon）意思係「渡口」，ᠪᡳᡵᠠ（bira）意思係「河」，合埋意思就係「孖渡河」。
漢文記載中，有多種滿洲轉音名：《欽定盛京通志》寫珠嚕多觀河，《盛京、吉林、黑龍江等處標記戰績輿圖》寫珠嚕多歡河，《水道提綱》寫朱魯多渾河，《吉林誌略》寫諸路多渾河，《吉林通志》記珠魯多琿河（又寫朱魯多觀、朱爾多轟、朱爾多河），《吉林省分圖》寫朱爾德河（zyu1 ji5 dak1 ho4），《柳邊紀略》寫朱侖多河（zyu1 leon4 do1 ho4）。中國大陸喺1981年地名普查時確定「珠爾多河」係標準地名。而珠爾多河村嘅村名就出自佢喺呢條河嘅河邊。
條河因爲全域都喺朝鮮族自治地方，所以有中國朝鮮文官名：주이다 하。
珠海漁女

珠海漁女（粵拼：zyu1 hoi2 jyu4 neoi2；英文：Zhuhai Fishing Girl）係中國廣東省珠海市嘅其中一間好出名嘅景區，喺香洲區嘅香爐灣嗰邊。而家佢既係珠海十景入面嘅其中一個景區，又係中華人民共和國嘅其中一間第一批AAAA級景區，重係珠海市入面嘅標誌性雕塑同市徽。呢個雕塑喺1982年由出名嘅雕塑家——潘鶴，按返南海漁民講嘅靚傳說嚟整嘅。呢棟雕塑重見證咗珠海經濟特區同中華人民共和國嘅改革開放。市政府喺2011年5月13號將佢列入咗珠海市文物保護單位。

敘述
方位：座東北向西南
高度：9.9m
重量：大概1.0t
用咗8嚿花崗岩嘅石頭嚟整。
珠海特區大酒店

珠海特區大酒店（粵拼：gwong2 zau1 zyu1 hoi2 dak6 keoi1 daai6 zau2 dim3；英文：Zhuhai Special Economic Zone Hotel或Zhuhai S.E.Z. Hotel）；第個名係珠海特區大廈（zyu1 hoi2 dak6 keoi1 daai6 haa6；Zhuhai Special Economic Zone Building或Zhuhai S.E.Z. Building）或珠海大廈（zyu1 hoi2 daai6 haa6；Zhuhai Building）；佢係中國廣東省廣州市嘅一間三星級旅遊涉外酒店，喺越秀區海珠北路入面，中六電腦城嘅東北邊隔籬。

喐手同落成時間
呢間酒店喺1981年底由珠海市人民政府負責喐手起，直到1990年8月18號先至起好。喺2003年同2010年嗰陣重新裝過修。

酒店嘅設施
珠海特區大酒店入面有168間客房、2層樓嘅餐廳同埋一間多功能宴會廳。酒店重整咗附設商場、商務中心、健身娛樂、卡拉OK歌舞廳、藥浴桑拿沐足中心同埋停車場等配套設施響度。
珠海巴士線一覽

以下係珠海嘅巴士線路一覽。
備註：
珠海公交、中山公交共同經營一條係999路線。
以下路線唔注明嘅都係珠海公交巴士公司營運，資訊最後係2014年7月26號更新。

往來中山市跨市線路
以下路線由珠海市來往中山市，屬跨市行駛嘅線。冇注明嘅都係空調車。

市區來往西區線路
以下路線由珠海市區來往珠海西部地區，唔注明嘅都係空調車。

西區線路
以下路線為珠海西部地區（斗門區、金灣區）內行駛嘅線路，冇注明嘅都係空調車。

西區往來江門市新會區跨市線路
以下路線由珠海市來往江門市新會區，屬跨市行駛嘅路線。
業興大廈

業興大廈響路環聖方濟各堂區和諧大馬路、業興大馬路、和諧廣場同蝴蝶谷大馬路，係石排灣公屋群入面嘅其中一個項目，係屬於房屋局嘅經濟房屋。

背景
業興大廈經濟房屋係由澳門政府全資興建，響石排灣公共房屋項目第二個推出嘅經濟房屋項目。業興大廈經濟房屋由十座塔樓組成，一至六座包括地面層有廿六層，地牢一層；七至十座包括地面層有廿六層，地牢一層；十座樓加埋提供二千一百五十三個經濟房屋單位，分別係一房一廳（T1）單位有一千五百四十四個，兩房一廳（T2）單位有四百五十九個，三房一廳（T3）單位有一百五十個。其中一到十座地牢係公共停車場，一到六座地面層係平台花園同商舖單位，地面層到一樓之間係技術層，一樓到廿五樓係住宅層；七到十座地面層係社會設施同商舖單位，一樓係平台花園同商舖單位，二樓技術層，三至廿五樓係住宅層。
2012年7月30號，澳門政府響政府公報入面刊登第202/2012號行政長官批示，公佈已經命名做業興大廈，即係路環石排灣CN5a地段，兩房同三房加埋有六百零九個經濟房屋單位嘅售價同補貼比率。房屋局響31號開始向獲甄選家團寄出揀樓通知信，分批安排響8月14號開始參觀響青洲社屋嘅示範單位；8月21號開始按次序安排家團代表去房屋局揀買單位。業興經屋實用面積每平方米平均售價係一萬七千八百七十六蚊。
業興大馬路

業興大馬路（葡文：Avenida de Ip Heng）係澳門路環一條主要馬路，係石排灣公屋群其中一條路，呢條路由蝴蝶谷大馬路開始一路去到和諧大馬路為止。

背景
2013年3月13號，民政總署管理委員會響會議到決定將路環新起好嘅公共街道改名，其中將由蝴蝶谷大馬路開始到和諧大馬路嘅公共街道改名做業興大馬路。
業餘無線電

業餘無線電（英文：Amateur radio），又叫業餘電台、業餘廣播，係業餘人士用大氣電波進行非商業用途嘅無線電通訊嘅方式。
業務發展

業務發展（英文：business development）係指一個組織嘅管理者計劃點樣個組織長遠要點樣擴張。最簡單嚟講，一個組織要擴張，要做嘢如下：有效噉分配資源，令自己得到咁上下利潤，跟住就可以攞用淨嘅資源嚟做投資買更多嘅資本，令自己生產嘅嘢嘅量提升，重複。
業成街遊樂場

業成街遊樂場，香港公園之一，遊樂場之一，喺新界葵涌業成街，英文叫Yip Shing Street Playground。行政上歸葵青區。設施有硬地球場，以及七人足球場。
祿氏

祿（粵拼：luk6）係唐人姓氏，喺《百家姓》裏頭排第358位，依家經已冇乜人用。
呢篇祿氏係同姓氏有關嘅楔位文章，重未寫完嘅。麻煩你幫手充實佢。
禁區

禁區（英文：Restricted Area）係指一個未經批准唔可以進入嘅特殊範圍或者區域，只有獲得授權人士或經過批准人士先至可以進入。禁區有好多種，例如機場禁區、邊境禁區、軍事禁區、捕魚禁區等。
祿怡

祿怡（Silver Lining，1973年—1995年）係匹馬，做過三屆香港馬王（1977/78、78/79、80/81 年度），創下一生十五冠嘅紀錄，代表吳志林、佐治摩亞稱霸香港馬圈嘅年代，馬主係容永道。
「祿怡」係澳洲配售馬，毛色係灰色，被稱為香港賽馬歷史上，最早嘅「灰色神獸」。呢匹馬早期喺吳志林馬房訓練，七喜事件之後，吳氏停牌[未記出處或冇根據]，馬房冇埋，1979年初，轉投佐治摩亞馬房，做出好成績，喺香港最後一場頭馬因為摩加利墮馬受傷，由李森策騎嘅祿怡贏咗。在港出賽32次，佢嘅競賽生涯例必跑入前六名(15次冠軍、7次亞軍、3次季軍、3次殿軍、1次第五、3次第六)，係香港賽馬歷史上，第一匹總獎金超過一百萬嘅香港賽駒。
祿怡1995年死後，副骨製成標本，安放喺香港賽馬博物館，畀市民同遊客參觀。
祿豐

祿豐係中國雲南楚雄一個縣級市，總面積3536平方公里，人口41萬。
祺祥

祺祥係大清皇帝愛新覺羅載淳本嚟用嘅年號，由顧命八大臣定，不過未正式改元就畀慈禧太后奪權，改用同治做年號。
祭足

祭足，字仲（所又叫祭仲），係周春秋時鄭國人，係鄭國卿。

宋人所執
因為鄭莊公姫寤生死，所以就鄭國就有承繼問題。當初立大仔，鄧國之女所生姬忽繼位，是為鄭昭公，但宋人密謀立宋國姞姓雍氏嘅女所生嘅姬突繼位。而身為鄭國要臣嘅祭足，就畀宋人誘而被人捉，要脅佢立姬突做鄭公，唔係就殺死佢。祭足立約應承，咁姬突就返鄭國就做咗鄭公，是為鄭厲公。而姬忽就出走衞國。
祭酒

祭酒係種宗教儀式，喺祭祀嗰陣將酒倒落地下，代表向神明獻酒。如果對象係死咗嘅人，就叫奠酒。
祿勸

祿勸係中國雲南昆明一個彝族苗族自治縣，總面積4378平方公里，人口46萬。
波士BB

《波士BB》（英文：The Boss Baby）係套2017年上畫嘅美國3D動畫奇幻喜劇動畫片，由夢工廠動畫製作。
波士BB 2世祖

《波士BB 2世祖》（粵拼：bo1 si2 BB ji6 sai3 zou2，英文：The Boss Baby: Family Business）係套喺2021年上畫嘅美國動畫笑片，由夢工場製作、環球影業發行，係《波士BB》嘅續集。

卡士
呢節要加長。
波士頓塞爾特人

波士頓塞爾特人（英文：Boston Celtics）係一支以美國麻省波士頓為基地嘅NBA球隊，隸屬NBA東岸大西洋賽區。
波士早晨

《波士早晨》（英文：Watch Out Boss），係香港電視廣播有限公司拍攝製作嘅時裝都市喜劇電視劇；由黃智賢、陳慧珊、李佳芯同洪永城領銜主演，並由李子雄、張致恆同樊亦敏聯合主演，編審鍾若詩，監製關永忠。套劇2015年拍好，但到2018年先至播，同時將本嚟嘅20集刪減到15集。
波士頓

波士頓（頓讀陰上聲，粵拼：bo1 si6 deon2；英文：Boston，英文讀音：[ˈbɒstən])，係美國一城，亦係一埠。佢係麻省省城，係紐英倫最大嘅城。佢喺美國東岸，對住大西洋。2008年估計，人口52萬0535，係全部第廿一大城。波士頓同周圍城地，擴展成大都會，叫大波士頓，人口450萬，係全國第十大大都會。如果以返工交通網計，大波士頓橫跨麻省六縣，包括Essex、Middlesex、Norfolk、Suffolk、Plymouth以及Worcester。另外亦包括全個羅德島同部份New Hampshire，咁就變成美國第五大區。
1630年，英國清敎徒來到Shawmut半島立。去到十八世紀，波士頓就變成美國革命嘅舞臺，有出名嘅波士頓大屠殺同波士頓茶會兩件大事。革命初期戰事，波士頓同周圍有Bunker山之戰同波士頓之圍。此後，波士頓不斷壯大，一路填地，一路吞併，遠超原有半島。美國獨立之後，波士頓變成大埠，亦係工業重地。佢咁嘅經歴，每年都引到1630萬遊客到城。美國史中，波士頓有唔少美國之首，好似首間公立學校，1635立嘅波士頓拉丁學校（Boston Latin School），同埋首套地下鐵。
波士頓城內城外，都有唔少學府大學，所以高等敎育集中地，亦係醫學中心。個城經濟靠研究、電子、機械、金融同埋高科技，尤其係生物技術。個城生活水平愈來愈高，美數之中，數一數二，令窮人就難以負擔。之不過，佢係仍然係世界上，高踞最住得人排名。
2013年4月15號波士頓馬拉松受到恐怖襲擊，造成至少3人死，176人受傷，其中一個死者係中國留學生。
波士頓喺2016年12月7號成功攞咗第三屆廣州國際城市創新獎。
波士頓動力

波士頓動力（Boston Dynamics）係美國一間設計機械人嘅公司。
波塞冬

波塞冬（粵拼：bo1 coi3 dung1，「塞」讀「賽」音，又譯波賽頓、普西頓，古希臘文：Ποσειδῶν），又有譯做波士頓，係希臘奧林匹斯十二主神之一嘅海神，天神宙斯嘅阿哥，地位僅次於宙斯。對應嘅羅馬神係尼普頓（拉丁文：Neptv̄nvs），即係八大行星入面嘅海王星。
佢同宙斯一齊分割咗世界，佢負責掌管海洋，喺水上擁有無上嘅權威，係大地嘅動搖者，可以呼喚或者平息暴風雨，輕易粉碎任何船。波塞頓曾經同雅典娜爭奪雅典，最後都係輸咗畀雅典娜。一嬲之下用洪水浸咗雅典。喺爭奪雅典時，佢變出第一匹馬，所以佢亦係馬嘅保護神。
波士頓茶葉事件

波士頓茶葉事件（英文：Boston Tea Party）係英屬美洲一場政治事件，亦係引發美國革命嘅導火線。1773年12月16號，波士頓一班民眾抗議英國當局對茶葉徵稅但又豁免東印度公司畀稅，上咗東印度公司嘅貨船將一箱箱茶葉倒晒落個海度。

名
呢件事件有時被譯做波士頓茶黨，但英文名入面嘅「Party」喺呢度並唔係解做「政黨」，所以算係誤譯。
秋分

秋分係廿四節氣中嘅第十六個，響陽曆9月22號或者9月23號，亦即係太陽響黃經180°嗰日。
秋去秋來

《秋去秋來》（粵拼： cau1 heoi3 cau1 loi4）係香港女歌手葉蒨文嘅第八張粵語專輯，發行日期係1990年12月5號。
秋天

秋天，或者就咁叫秋，或者叫秋季，係溫帶四季之一，由夏天過渡到冬天嘅季節。
秋天係收榖嘅季節。落葉樹亦都開始落葉，天頭亦都越來越涼，日照亦都越來越短，夜晚就越來越長。某啲地方會落雪同雨。
唐人將秋三分，曰孟仲季，代表秋三個月。孟秋係第一月，卽唐曆七月；仲秋係第二，八月；季秋係第三，九月。
秋字由來係燒禾苗應蝗災。
秋元陽太

秋元陽太（1987年7月11號—）係日本足球員，司職守門員，效力湘南比馬。
秋元雅博

秋元雅博（1979年4月15號—）係日本足球員，司職前鋒，效力過廣島三箭。
秋天的童話

秋天的童話（粵拼：cau1 tin1 dik1 tung4 waa6*2；英文：An Autumn's Tale）；字面嘅粵語意思係秋天嘅童話；佢係張婉婷導演嘅港產片。1987年上映，由周潤發、鍾楚紅主演。電影攞咗第七屆香港電影金像獎最佳電影、最佳編劇（羅啟銳）、最佳攝影（James Hayman、鍾志文）三項獎項，同時得到最佳男、女主角以及最佳音樂提名。電影喺臺灣上演時，改名叫「流氓大亨」。周潤發攞到金馬獎最佳男主角。

劇情介紹
秋天的童話大部份場面喺美國拍攝。描寫一個細致、童話式嘅愛情故事。男主角周潤發同女主角鍾楚紅都做得好好。特別係周潤發，啱啱做完英雄本色嘅有型大佬，一轉成為唐人街老粗企堂，令人耳目一新。戲中一幕，周潤發買咗禮物想畀鍾楚紅，但係撞見紅跟前度男友上車走咗，臉上嘅難過同失望表情，完全係金像獎表現，令人印象深刻。周潤發呢部片提名香港電影金像獎最佳男主角，但係由同年另一部電影龍虎風雲得獎。

結局
十三妹搵到工搬去長島，離別時，船頭尺用佢架錢七同100美金，買咗條錶帶送畀十三妹襯佢隻手錶，點知十三妹將手錶送咗畀船頭尺。個結局抄自美國短篇作家 O. Henry 嘅 The Gift of the Magi（女嘅賣頭髮去買錶帶畀男嘅，男就賣手錶買把梳畀女嘅）。

主要人物
李琪（十三妹）（鍾楚紅飾）：英文名 Jennifer。一個香港後生女，單獨去美國紐約留學，想話搵已經响波士頓留學嘅男友。初抵埗，由一個遠親船頭尺接機打點起居。李琪人生路不熟，要船頭尺照顧。後來發現原來男友另有新歡，而船頭尺對佢竟然日久生情。但二人生活世界截然不同，理性在保持距離，又在感性嘅接近。咁啱呢個時候Vincent 又再次出現，李琪更不知所措。
船頭尺（周潤發飾）：英文名Samuel Pang。一名喺唐人街生活，餐館做企堂嘅老粗。又爛賭，又爛玩，不修邊幅。發現對李琪生情後，嘗試改變發奮，又自覺配人唔上，唔敢表露。「船頭尺」係相關語，意思係「度水」即係同人攞錢。
Vincent（陳百強飾）：李琪前男友。

片中經典對白
船頭尺：「女人真係茶煲。」十三妹：「你話乜嘢係茶煲？」船頭尺：「茶煲呀，Trable (Trouble)，你唔識英文嘅咩？」
Vincent：「Woody Allen 講過，愛情要好似條鯊魚咁不停向前游㗎。」船頭尺：「阿倫邊有咁講過啫！阿倫凈係話『這陷阱！這陷阱！偏我遇上』之嘛！Bullshit！」
船頭尺：「Table for two?」
船頭尺：「又要生又要死，又要用刀仔拮大髀。」
船頭尺：「呢條就係『駁碌𡳞大僑』(Brooklyn Bridge)。」
船頭尺：「三大規條：戒酒、戒賭、戒煙；五大目標：學海無涯，唯勤是岸；攞完綠咭要攞金咭；著鞋要著襪；英文講grammer；想做就去做，船頭（有人）愛茶煲」
秋分點

秋分點係太陽沿黃道運行由北向南穿越赤道嗰陣嘅交點，係黃道同赤道兩個交點嘅其中一個。
秋天1944

《秋天1944》係臺灣歌手黃大煒發行嘅第六張大碟。呢張專輯喺2000年2月29號由大宇國際唱片發行。

簡介
呢張專輯收錄咗10首歌。
秋吉泰佑

秋吉泰佑（1989年4月18號—）係日本足球員，司職中場，效力過甲府風林，及岡山綠雉。
砵典乍街

砵典乍街（典讀甸；英文：Pottinger Street），又寫砵甸乍街，係香港一街，喺中環一帶。原街只係行人，依山而上，時斜路，時樓梯，舖晒石板，所以又叫石板街。後尾跟填海，向北伸入填地，呢段可以行車。中環填地一段，由干諾道中起，到皇后大道中止。過皇后大道中之後，就係石板街。石板街可以上荷李活道同雲咸街分界，過馬路就係舊中環差館。條街係香港中環早期街道之一。

名
條街係一八五八年命名。砵典乍個名，來自香港首任總督砵甸乍。雖然個名寫典字，但人人都破讀做甸。之不過唐人多數叫石板街。

史
砵典乍街係條舊街，喺十九世紀末，佢係中環唐人同洋人分野。《香港雜記》有話「西人庄口，俱萃於中環，由砵典乍街至操兵地之間。」可見砵典乍街以東，係當時西人集中地，而唐人就喺街西發展。

填地
中環填地一段，由干諾道中起，過德輔道中，斜上皇后大道中。過皇后大道中之後，就係上山嘅石板街。
干諾道街口，可以上行人天橋，駁去全港最長嘅行人天橋，卽中區行人天橋，側邊有交易廣場。干諾道到德輔道一段，東南一邊，有 華人銀行大廈同華懋大廈，而西北一邊，有永安集團大廈。華人銀行大廈，有門牌二號A。喺德輔道街口，見電車路橫過。德輔道同皇后大道一段，西北一側，係萬宜大廈，而東南一側，有唔少大廈，德輔道街口，有軟庫中心，其餘大廈門號由二號到卅號，到皇后大道街口，有泛海大廈，轉角位有中藝百貨。

石板街
石板街會過士丹利街，再上就到威靈頓街，呢度街口，亦斜角分出擺花街。過威靈頓街之後，再上，東面有樂慶里，西面有伊沙里，再上就係荷李活道同雲咸街分界，對住舊中環差館。舊中環差館，舊時又叫巡補房。《香港雜記》有云，「由砵典乍街直上，便是巡捕房之正門。」
石板街一段，石板係麻石來嘅。石板打橫一行行，凹凸相間，方便人上落。雨水會喺兩邊瀉走。街邊兩邊有小販檔。
二戰前砵典乍街有防空隧道（Air-Raid Precaution Tunnels），但後尾廢棄唔用。
砵崙拓荒者

砵崙拓荒者（英文：Portland Trail Blazers，又稱「波特蘭拓荒者」、「波特蘭開拓者」）係一支以砵崙為基地嘅NBA球隊。
砵甸乍

砵甸乍（英文：Henry Pottinger，1789年10月3號—1856年3月18號）係英國軍人兼官員。
大清文件叫佢做璞鼎查，亦都叫璞世爵。1843年起，成為香港第一任督憲。1844年卸任，1856年與世長辭。

用佢個名嘅地方
砵典乍街：喺香港島中環。
砵甸乍山：喺香港島小西灣附近。
馬塘坳（Pottinger Gap）；喺香港島小西灣附近。
砵甸乍砲台：魔鬼山炮台一部份，喺九龍鯉魚門。
破鏡謀殺案

《破鏡謀殺案》（英文：The Mirror Crack'd from Side to Side），係喺1962年發行嘅英國推理小說，作者係Agatha Christie。2018年日本朝日電視台喺將佢改拍做連續劇，由澤村一樹單做主角。
砵甸乍山

砵甸乍山（Pottinger Peak），土名馬塘山，係香港嘅山，海拔高312米，喺南區，附近範圍劃咗入石澳郊野公園。
砵蘭石

砵蘭石（英文：Portland Stone）係一種石灰岩（Limestone）地質組（Geological Formation），正式嘅名係砵蘭石組（Portland Stone Formation），可以追溯到侏羅紀後期（Late Jurassic）嘅 Tithonian時代，喺英國多實郡嘅砵蘭島開採。
砵蘭石喺英國廣泛使用嘅建築石材，特別係倫敦嘅主要公共建築物，例如聖保羅大教堂同埋白金漢宮。砵蘭石亦都出口去好多國家，連紐約市嘅聯合國總部都用緊。

地質學
砵蘭石係喺海嗰度形成，喺陸地附近嘅淺而且暖嘅亞熱帶海近地面嗰度形成（有證據話係由浮木化石形成），屬於沉積岩。當海水被太陽加熱嗰陣，啲水嘅溶解氣體容量就會降低；因此，溶解嘅二氧化碳（CO2）會以氣體嘅形式釋放出嚟。然後水入面嘅鈣同碳酸氫離子就可以結合，形成碳酸鈣（CaCO3）並且沉澱咗喺海底。喺硬水嘅地方，熱水煲裡面會積聚石灰，呢個過程同砵蘭石嘅形成好相似。

碳酸鈣係大部分石灰岩嘅主要成分。 大量嘅碳酸鈣沉澱形成咗一種叫做方解石嘅細小晶體，呢啲方解石積聚之後，形成石灰泥（叫做微晶，Micrite），呢啲微晶覆蓋咗海底。沙或者有機碎片嘅小粒子，例如貝殼碎片，形成咗一個「核心」（nucleus），當呢啲「核心」喺泥濘嘅微晶嗰度滾動嗰陣，「核心」就會俾一層方解石包覆住。 砵蘭石嘅礦物硬度係莫氏硬度（Mohs scale of mineral hardness）嘅3.5。
多實郡砵蘭島嘅砵蘭石礦場
方解石逐漸積聚（透過增生）喺貝殼碎片嘅周圍，形成同心層，形成細珠仔（直徑小於0.5毫米）。呢個過程同雪球喺雪地入面滾動嗰陣變大嘅方式好相似。隨住時間嘅推移，幾億個呢啲細珠仔，叫做「 ooids 」或者「 ooliths 」（嚟自希臘文，意思係「蛋形」或者「蛋石」），由更多嘅方解石黐埋一齊（或者叫石化，Lithified），形成叫做砵蘭石嘅卵石石灰岩。砵蘭石嘅水泥化程度係，石頭嘅水泥化程度足夠好，令到佢可以抵抗風化，但係，另一方面，佢哋嘅水泥化程度又唔夠好，令到石工唔可以好輕易咁加工（切割同雕刻）。呢個就係點解砵蘭石好多時都係用嚟整紀念碑同埋做建築石材嘅其中一個原因。 Geoff Townson 對砵蘭岩進行咗三年嘅博士研究，係第一個描述斑塊礁面同多實郡嘅沉積岩細節嘅人。修咸頓大學海洋與地球科學學院嘅 Ian West 喺由 Albion Stone plc 開采砵蘭石床之前，完成咗對 Withies Croft 采石場嘅詳細地質調查。
由砵蘭嘅堡壘鎮望到嘅海軍上將采石場嘅電車路

使用歷史
喺羅馬時期開始就已經喺砵蘭嗰度開採石頭，並喺14世紀已經有運去倫敦賣。 採石喺17世紀初開始成為一個行業，而開採到嘅砵蘭石運去倫敦，用嚟起英國建築師伊尼高鍾斯（Inigo Jones）設計嘅國宴廳（Banqueting Hall）。克里斯多佛·雷恩選擇用砵蘭石嚟起聖保羅大教堂，對砵蘭嘅採石場嚟講有好大嘅推廣作用，令到砵蘭石成為倫敦建築石材嘅首選。砵蘭島由1865年開始就透過鐵路連接到全國各地。艾比恩石材公司（Albion Stone）喺1984年起就開始開採砵蘭島嘅石材。砵蘭石材有限公司（Portland Stone Firms Ltd）從1994年開始就開採砵蘭島嘅石材。
砵崙模式集叢

砵崙模式集叢係一個儲軟件工程軟件設計模式嘅集叢。佢以前係褦埋世界第一個維基網站WikiWikiWeb嘅。呢個集叢嘅着力喺極限編程，個網站而家存咗喺俄勒岡州入面砵崙嘅Cunningham & Cunningham (C2)。PPR嘅座右銘係「People, Projects & Patterns」（人、樖唧與圖案）。
繆浩昌

繆浩昌（Miu Ho Cheong，1980年9月27號—），綽號6號，係香港男歌手，組合RubberBand成員，司職主音。

簡歷
繆浩昌中學讀伊利沙伯中學，2002年喺香港中文大學新聞及傳播學系畢業，之後入咗香港電台電視部做助導，2003年識到四位志同道合嘅Band友，就喺2004年一齊成立RubberBand，到2008年正式打入樂壇。

演出
呢個表唔完整，歡迎加料。
織女星

織女星（粵拼：zik1 neoi5 sing1），唐天文叫織女一，或者就叫織女，係一恆星。西方天文叫天琴座α星（Alpha Lyrae，減筆α Lyr，α Lyrae)，亦有名維加（Vega）。佢喺星空之中，零舍耀眼，皆因佢係第五光嘅星，目視星等有去到百分之三，差唔多到零。織女星係星官織女之中最光，天琴座至光。織女星算近地球，約莫廿五光年左右。唐人上古就有牛郎織女傳說，織女就係天帝孫女，所以亦叫天孫。
西方天文有所謂夏天大三角。夏夜之中，喺云云眾星中，織女星同牛郎、天津四，至爲耀眼。三者合成三角，係夏日睇星指標。而唐人就牛郎、織女同銀河，編成傳說。牛郎同織女，隔住天河，卽係銀河。牛郎河西，織女河東。
洋星名維加，源自阿剌伯，意爲光鷹。出自古埃及或者古印度。
織女星白帶藍，比太陽重，質量有太陽嘅兩倍又十分之一。星重命短，只有太陽十分一。粒星會自轉，而且都幾急，赤道計，速度每秒廿七萬四千米。而且會變光，是變光星。
繆美詩

她於2012年接受亞視百人訪問，透露自己有一位半歲的女兒。同年6月25日重返亞視同周融主持亞視新聞評論節目《周融．繆美詩 新聞．個人Show》。
她於2014年開始，於《信報財經新聞》撰寫〈女播天下〉專欄，逢星期四刊登；同時喺多個網站發表以親子關係為主題的文章，分享育兒理念，同時進修不同家教課程。
2022年她同家人回流加拿大溫哥華，並從美國攞到認可家長教練資格，創立 The Parenting Muse教授家長技巧。
織布機

織布機係用嚟梭織布嘅機械，早喺古埃及就已經出現。
織江珠生

織江珠生 ，係日本嘅一個女藝人同埋配音員。
繆江霞

繆江霞，香港親中派政治人物兼中醫界人士。

選舉經歷
喺2021年9月，佢當選成為香港特别行政區選舉委員會中醫界委員。之後佢喺李家超無提政綱嘅情況下，有份提名李家超參與2022年香港行政長官選舉。
活木球

活木球（粵語區以外又譯木球），係發源自臺灣嘅一種球類活動，2008年開始被納入亞洲沙灘運動會嘅比賽項目，除咗沙地之外，亦可以喺草地或者硬地打。
活歌輔特書院

活歌輔特書院（英文：Woodcroft College）係澳洲一間私立，聖公會嘅國際男女日校。收由Reception 到12年級嘅學生。呢間學校係係1989年創立嘅，喺2014年慶祝咗25週年校慶。
Woodcroft College 係一間有國際文憑組織 (IB, International Baccalaureate) 認證嘅學校，所以去到9年級都係採取咗佢哋嘅學制。 至於11－12年級就有3種學制可以揀，當中有南澳會考 (SACE), 南澳會考再加埋職業教育與培訓  (Vocational Education and Training)，同埋IB課程，仲係國際名校組織(CIS)認可的學校。

校徽同埋代表色
校徽入面唔同嘅元素係代表咗唔同嘅嘢。蛇提醒咗信仰嘅重要性，十字架係代表希望，心形嘅盾牌則係愛嘅象徵。十字架入面嘅"W"字就代表咗學校入面嘅群體。
校服入面嘅藍色代表咗學校同埋主保聖人 Hilda of Whitby 嘅聯繫，而紅色代表咗基督徒嘅教會。

學校分部制度
呢間學校係分咗做三個部門，佢哋各有自己嘅校長，獨立嘅主任，同埋老師，包括：
每級仲會有一個級主任(Year Level Manager, YLM)去處理唔同年級學生嘅嘢。

社制
係入學嘅時候，每個學生都會被分去其中一個社，同一個家庭嘅成員會被分到同一個社入面。社制嘅成立係以家庭，運動，同埋發展學生嘅領袖才能為目的。每年同學會參加學校入面各種嘅體育活動，為自己嘅社爭光。四個社個名係來自學校附近嘅名人，機構，或者地區。

國際收生
學校多年黎收咗世界各地嘅學生，其中以港澳地區為主，其次係中國大陸嘅學生。喺入到主流課程之前，好多英文水平未達標嘅學生都要上一個學校搞嘅英文班（WISE）。喺上完英文班之後，更可以修讀「英語作為第二語言」（EAL）同埋中文（普通話）。學校亦會安排國際學生住喺寄宿家庭度，比佢哋有機會融入當地文化。

設施
體育館：包括標準籃球場，無板籃球，排球場同埋更衣室
多用途禮堂
演講廳
家政中心：兩個係食品技術，兩個係紡織技術
音樂練習室
5個多功能網球場
圖書館（中學，小學各一）
操場：可用於澳式足球，足球，板球同埋田徑項目
7間電腦室：其中兩間喺於設計技術中心，可以用CAD同埋CAM設備，雷射切割機仲有3D打印機; 一間喺音樂中心，有音頻編輯軟件同埋音樂創作軟件; 其他四間喺學校周圍（小學一間），提供嘅好多軟件喺電腦堂時候用。
4間實驗室
4間視藝室
草地 "College Green"，學校嘅中心樞紐
醫療同埋急救設施（有護士當值）
活着

《活着》係中國大陸作家余華嘅一本小說，1993年11月出版。
故事主要講嘅係主角福貴嘅身邊人一直不斷噉死嘅故事。呢本書亦得到海外人士嘅好評。
活格型配列

活格型配列（active-stative alignment）係詞句配列一種。指一隻語言「點嘜 S 嘅格」要睇隻動詞嘅語義屬咩類型，又或者係 S 點樣嘜法會表達到某啲意思。
有關 S A P 呢啲符號嘅意思，可以睇返詞句配列。

基礎
内文：詞句配列
例如高加索地區嗰頭有啲語言用親唔及物嘅動詞嗰陣，都可以有兩種嘜法。
用廣東話噉嘅方法想像嘅話，可以睇以下嘅句子，兩句嘢都用咗同一隻唔及物嘅動詞，當中個 S 係我哋：
呢兩句嘢都會畀人覺得佢哋啱文法，不過意思上會有啲唔同（S 嘅嘜法會表達緊某啲意思）－句 1 將 S 嘜做 P，用意在於表示「S 無意做出動詞指嗰樣動作」，而句 2 將 S 嘜做 A，用意在於表示「S 有意做出動詞指嗰樣動作」；噉即係話句 1 會帶有一個唔小心跌低咗噉嘅含意，而句 2 會帶有特登跌低噉嘅含意。
活火山

活火山係火山一種，指而家重活躍緊嘅火山。
火山學嘅學者重未有一個共同明確嘅標準嚟判定一個火山係唔係活火山，尤其活火山嘅活動週期可能長達幾百萬年，人類紀錄中嘅火山活動對於火山種類嘅判斷意義可能唔大。
一般判定活火山，係以而家火山活動嘅情形嚟判斷，除咗噴發之外，其他活動嘅情形好似係造成地震、噴發氣體等等，都可能作為活火山嘅判斷標準。
活躍星系核

活躍星系核（英文：Active galactic nucleus）係星系中心嘅一個緊密區域，會發放電磁波譜嘅能量，而呢啲光度並唔係由恆星發放嘅。
活道

活道（英文：Wood Road）係香港灣仔一條行車路。西起皇后大道東，東至灣仔道，總長度約莫320米。活道唔係行車主幹道，但係因為近愛群道嘅學校區，所以有唔少學生往來呢度。
活道原本係摩理臣山嘅山坡，喺1924年灣仔填海嗰時，開鑿摩理臣山填海之用，由於山泥少而岩石多，摩理臣山只開得一半，另一半喺戰後至夷平，活道就係喺開山填海嗰時山坡地帶剷平之後起嘅。嗰時呢條路極為荒蕪，唔似而家係一條通往鄧肇堅醫院嘅主要通道。呢條路起好嗰時，用當時按察司約翰·羅·活個名命名，所以叫活道。
活躍用家

活躍用家（active users）係量度一個網絡產品，例如一隻電子遊戲，嘅表現嘅指標，指每個單位時間內有幾多用家用緊個程式；呢個數值一般係愈高愈理想。
穫月24號

穫月24號（法文：24 Messidor），亦叫朱草日（法文：Orcanète），係法國共和曆入面每年嘅第294日，離年尾重有71日（閏年72日）。
穫月28號

穫月28號（法文：28 Messidor），亦叫蠶豆日（法文：Vesce），係法國共和曆入面每年嘅第298日，離年尾重有67日（閏年68日）。
穫月1號

穫月1號（法文：1 Messidor），亦叫黑麥日（法文：Seigle），係法國共和曆入面每年嘅第271日，離年尾重有94日（閏年95日）。
穫月23號

穫月23號（法文：23 Messidor），亦叫四季豆日（法文：Haricot），係法國共和曆入面每年嘅第293日，離年尾重有72日（閏年73日）。
穫月26號

穫月26號（法文：26 Messidor），亦叫鼠尾草日（法文：Sauge），係法國共和曆入面每年嘅第296日，離年尾重有69日（閏年70日）。
穫月21號

穫月21號（法文：21 Messidor），亦叫薄荷日（法文：Menthe），係法國共和曆入面每年嘅第291日，離年尾重有74日（閏年75日）。
穫月25號

穫月25號（法文：25 Messidor），亦叫珠雞日（法文：Pintade），係法國共和曆入面每年嘅第295日，離年尾重有70日（閏年71日）。
穫月22號

穫月22號（法文：22 Messidor），亦叫孜然日（法文：Cumin），係法國共和曆入面每年嘅第292日，離年尾重有73日（閏年74日）。
穫月27號

穫月27號（法文：27 Messidor），亦叫蒜頭日（法文：Ail），係法國共和曆入面每年嘅第297日，離年尾重有68日（閏年69日）。
穫月20號

穫月20號（法文：20 Messidor），亦叫圍欄日（法文：Parc），係法國共和曆入面每年嘅第290日，離年尾重有75日（閏年76日）。
絨球花目

絨球花目（粵拼：jung4 kau4 faa1 muk6；學名：Bruniales）係被子植物門雙子葉植物綱嘅一個目。
絨蚊

絨蚊（學名：Culiseta），係雙翅目蚊科嘅一個屬。
統一俄羅斯黨

統一俄羅斯黨 (俄文：Единая Россия) 係俄羅斯國家最大嘅黨，喺國家杜馬嘅450個議席之中佔咗325個 (72.22%)，自從2007年以嚟一直都係議會嘅執政黨。

歷史
喺2001年12月，俄國嘅幾個黨派宣佈合并，成立統一俄羅斯黨。到2003年嘅立法選舉，個黨正式第一次參加國家嘅選舉。自從2007年，統一俄羅斯黨一直都係多數黨，而且自從2011年仲係多過2/3。
喺2011年嘅一次黨會議，正式決定咗將選舉嘅黨名單，交畀當時做緊總統嘅梅德韋傑夫，而喺之後嗰年，亦正式提名普京做總統候選人。
統一俄羅斯黨喺全國都有分支，估計總共有82,631個主要同埋2,595個次要嘅黨分支 。不過，2021年有獨立調查發現，個黨嘅大眾支持開始跌。

政見
統一俄羅斯黨一般都係支持普京嘅政策，而佢亦都事實上已經做咗黨嘅領導人。統一俄羅斯黨聲稱支持保守主義，但係學家比較認為係大帳篷嘅黨派。個黨嘅政見甚至有時唔一致，不過基本上一定都會支持親普京嘅候選人。學家都認同個黨係圍繞住支持權力嘅中心（即係普京）多過支持某一個意識形態。
給自己的歌

《給自己的歌》係台灣歌手李宗盛喺縱貫線樂隊喺2010年4月30號由滾石唱片出嘅《南下專線》專輯入面第五隻主打歌。呢隻歌由李宗盛作曲同填詞。
統一企業中國

統一企業中國（全名：統一企業中國控股有限公司（中）／Uni-President China Holdings Ltd.（英）；港交所：00220）係臺灣嘢食製造商統一企業旗下嘅控股公司，主要嘢飲產品有果汁同即飲茶。
公司1992年成立，主席羅智先。
絨花

《絨花》係一隻由劉國富、田農作詞，王酩作曲，李谷一演唱，喺2002年1月1號發行嘅歌，收錄喺專輯《鄉戀》。

簡介
《絨花》最初係電影《小花》嘅其中一個插曲，喺1979年創作。以委婉抒情嘅民歌風曲調，歌頌影片入面以小花為代表嘅農家少女嘅奉獻精神。後來被宋祖英、譚晶、韓紅、阿魯阿卓、黑豹樂隊等歌唱家翻唱過。2012年，李谷一喺北京國家會議中心舉行從藝五十周年演唱會，以《絨花》做開場曲。2018年，霍尊喺《歌手2018》第九期翻唱。
絨長鰭蝠魚

絨長鰭蝠魚（學名：Dibranchus velutinus）係棘茄魚科長鰭蝠魚屬嘅其中一個種。
絨冠躄魚屬

絨冠躄魚屬（學名： Lophiocharon）係鮟鱇目躄魚科嘅其中一個屬。
淡米爾之虎

泰米爾之虎解放組織（淡米爾文：தமிழீழ விடுதலைப் புலிகள்；英文：Liberation Tigers of Tamil Eelam；簡稱泰米爾之虎）係斯里蘭卡泰米爾人1976年開始搞嘅反政府武裝恐怖組織，目的係爭取喺斯里蘭卡東北搞一個淡米爾族話事嘅國。
泰米爾之虎同斯里蘭卡政府打咗26年內戰，2009年俾斯里蘭卡政府擊潰。
淡米爾文

淡米爾文தமிழ்發音/t̪ɐmɨɻ/用嘅國家、地區 印度（淡米爾納德邦、本地治里） 斯里蘭卡講嘅人口6,900萬（2011年）L2：800萬人排名第18名。同德文、越南文、烏都文接近。系屬達羅毗荼語系

Indic script
呢版有婆羅米系文字。如果你部電腦無相應嘅字型來支援顯示，噉可能啲字嘅元音符號會附標喺唔啱嘅位置。請去睇英文版嘅幫助來解決呢個問題。
淡海新市鎮站

淡海新市鎮站係新北捷運淡海輕軌嘅一個車站。
淡濱尼流浪

淡濱尼流浪（英文：Tampines Rovers FC）係星加坡淡濱尼一間職業足球球會，依家踢緊星加坡超級足球聯賽。
淡濱尼站

淡濱尼地鐵站（英文：Tampines MRT Station，代號EW2／DT32）係星加坡地鐵東西線同星加坡地鐵濱海市區線嘅轉車站，喺新加坡本島嘅淡濱尼規劃區。
絕命異次元系列

絕命異次元系列（Dead Space）係一個用科幻美學嘅恐怖生存遊戲系列。
絕代商驕

絕代商驕（英文：You're Hired，前名《企業醫生》、《絕代商嬌》）係2009年無綫電視嘅時裝喜劇電視劇，用高清技術拍攝，由黃子華同佘詩曼主演。
絕命毒師

《絕命毒師》（英文：Breaking Bad）係一套美國電視劇，由2008年到2013年喺AMC頻道播，總共播咗5季。故仔講一位化學教師點樣建立毒品王國。
絕代雙驕

《絕代雙驕》（英文：Two Most Honorable Knights），係香港無綫電視一套電視劇，喺1988年6月13號到7月8號逢禮拜一到五20:50-21:50喺翡翠台首播，長20集，由梁朝偉、吳岱融、謝寧、黎美嫻、劉美娟、關禮傑、陳美琪、苗僑偉、戚美珍、黃允材、岳華、楊澤霖主演，監製伍潤泉。
爾套劇係改編自古龍忌如同名武俠小記，講一對自少失散忌孖生兄弟忌故事。
絕區零

《絕區零》係米哈遊製作嘅一款動作角色扮演遊戲，並帶有roguelike嘅遊戲機制。遊戲為後世界末日嘅題材，故事發生喺災難後嘅「新艾利都」嘅都市，「Hollows」嘅成倍增長創造出無序嘅維度，並令名為「以骸」嘅神秘怪物進入玩家嘅世界並摧毀咗部分嘅人類文明。「新艾利都」係喺災難中倖存落嚟嘅最後一個都市，啲人通過喺「空洞」中選取資源同科技設法維持生計，呢都令「新艾利都」名聲遠揚，且都市嘅不斷發展開始激化內部衝突。玩家將喺遊戲內演名為「繩匠」嘅角色，作為一個特殊嘅專業人士指導啲人探索「空洞」，對抗「以骸」，喺度過程中了解佢哋嘅故事。
呢個遊戲於2022年5月公佈，2024年7月4號於Android、iOS、Microsoft Windows同PlayStation 5平臺開啟正式公開測試；公開測試後嘅三日內，全球下載量超過5,000萬次。
絕世港佬

《絕世港佬》（英文：The Guy Next Door）係香港電視廣播有限公司製作嘅資訊節目，由鄧梓峰、吳家樂、敖嘉年、鄧智堅同黃建東主持，介紹香港唔同行業中年男人背後故仔。節目由2019年9月21號到10月26號逢禮拜六晚20:00－20:30喺翡翠台播。
絕世好麵

《Insight of Asia - 麵嘅道路》（Noodle Road，又譯 《絕世好麵》）係韓國廣播公司（KBS）製作嘅紀錄片，係講麵響人類生活嘅發展同埋有關佢嘅應用。

播出
韓國：響2008年12月到2009年3月播出，由Ken Hom主持。
香港：響2009年6月到2009年7月播出，粵語版本由招世亮旁白。

製作
絕世好麵係KBS製作嘅Insight of Asia之中嘅第三套紀錄片，用咗兩年時間製作，大約百分之9嘅成本。
絕世高手之大俠盧小魚

《絕世高手之大俠盧小魚》係2014年盧正雨執導的古裝電視劇，由盧正雨、馬可、姚思羽等主演。
呢套劇嘅第一集係網絡Meme 「佢只係個細路呀」 嘅出處。
絕命改造

《絕命改造》係套加拿大嘅科幻片、劇情片電影，片長95 分鐘，喺2004年上畫。
絕世好賓

《絕世好賓》（Driving Miss Wealthy），係一套港產片，2004年5月首影，阮世生導演，梁詠琪、劉青雲主演嘅愛情喜劇。故事講億萬富翁方立國，為個皇帝女Jennifer（梁詠琪）請外籍保鏢兼司機。陳志傑（劉青雲）接受「特別任務」，扮菲籍私人助理幫Jennifer，搞出爆笑喜劇。電影主題曲《狠心愛我》由梁詠琪主唱。
詹瑞文一人扮多個角色，包括深水埗區區議員、嫖客、食環署衞生幫、A貨小販。
百老滙之歌

《百老滙之歌》（英文：The Broadway Melody）係套1929年美國電影，由查理京、安妮達佩芝、卑詩羅富主演，夏利博蒙特執導。套戲攞到奧斯卡金像獎最佳電影。
百舌鳥·古市古墳

百舌鳥·古市古墳係個喺日本嘅世界遺產，登錄喺聯合國教科文組織嘅世界遺產名錄。
百老匯劇場

百老匯劇場（粵拼：baak3 lou5 wui6 kek6 coeng4，英文：Broadway theatre）係指美國紐約百老匯一帶嘅劇場，其中有39間大型專業劇場有多過500個位。
百腦匯

百腦匯（粵拼：baak3 nou5 wui6；簡化字：百脑汇；英文：Buynow）係藍天電腦集團喺中國大陸地區最大嘅投資項目，1998年成立，總部喺上海靜安區黃山路258號，佢主要做電腦嘅商場銷售同維修服務。
佢而家喺北京、上海、天津、江蘇南京、無錫、泰州、四川成都、遼寧瀋陽、河南鄭州、安徽合肥、浙江杭州、廣東廣州、惠州、吉林長春、陝西西安、黑龍江省哈爾濱、大慶、福建廈門、湖北武漢、山東青島、淄博等中心城市都有佢嘅相關業務。
喺2019年3月20號，北京舖宣佈喺6月9日結束營業。傢俬舖會進駐舖頭位置。
百老匯院線

百老匯院線（英文：Broadway Circuit）係香港其中一個主要戲院院線，第一間戲院喺1950年開張，院線由安樂影片有限公司（Edko Films Ltd）管理，而家喺香港有13間影院。
百老匯道－市政廳站

百老匯道－市政廳站（英文：Broadway—City Hall Station）係加拿大溫哥華架空列車加拿大線嘅一個車站，位於西百老匯道同甘比街交界處地底。
自助抽樣法

自助抽樣法（英文：bootstrapping）喺統計學上包括任何用咗邊替換邊抽樣嘅做法，邊替換邊抽樣意思如下：設個數據入面嘅個案數量係 n；個演算法會由啲數據度隨機抽一個個案出嚟，將個個案放入自助樣本（bootstrap sample），跟住再擺返第個個案入去抽過，重複 n 次。最尾得出一個（可能有重複嘅）自助樣本，用個自助樣本做過測試。
自助餐

自助餐（Buffet，法文發音：/byfe/，英式英文發音：/ˈbʊfeɪ/，美式英文發音：/bəˈfeɪ/），又叫步飛或者普飛（pou3 fei1），係食嘢嘅一種形式，食客要食乜嘢要自己去拎。郊外旅行野餐幾個朋友，通常都係用自助餐方式分享嘢食。自助餐喺餐廳一個價錢，分段限時任食，攞咗食唔晒可能要罰錢，冇得打包返屋企。

形式
一般嘅自助餐多數都係西餐類嘅主菜，另外會有沙律、麵包、湯同甜品等配菜。喺高級嘅自助餐，餐廳會安排廚師喺客人面前燒烤肉類，即燒即食。近年，自助餐嘅形式已唔局限於西式嘢食，基本上各地嘅嘢食都可以做自助餐嘅菜色，亦越來越普遍。
由於自助餐唔係根據食量計錢，所以有啲人就發明咗食自助餐嘅一啲特殊技巧，達到用最少嘅錢，食到最多嘢食嘅目的。不過咁樣嘅食法有機會引致消化不良，損害身體健康等。

半自助餐
半自助餐係指淨係提供頭盤、湯同甜品任食，主菜淨係可以揀一款。

放題
内文：食嘢放題
唔同時段唔同價錢，限定時間內，菜單任點任叫嘢食，轉頭由伙記拎嚟。
自動推理

自動推理係人工智能一個子領域，研究點教電腦做推理。